Hia nau em ol nius long tok pisin…
1. POLIS SASPEK DAI LONG POLIS STESIN
Polis long Pot Mosbi i wok sekim dai bilong wanpela saspek bihain long ol i painim bodi bilong em insait long sel o rum gat long Godens Polis Stesin.
Dai bilong dispela man i no kamap ples klia yet, na polis i no laik givim stori bilong en, inap ol i pinisim olgeta wok painim bilong ol.
EMTV Nius i bin stap long stesin taim ol i rausim bodi bilong dispela saspek na karim i go lusim long Pot Mosbi Jeneral Hausik Mog.
2. NARI LAIKIM TARO I MAS KAM BEK
Ol saveman bilong Taro long Nesenel Agrikalsa Risets Institiut long Lae i wok long bungim han gut wantaim ol komyuniti long Lae, na ol arapela hap long kantri, long strongim bek pasin bilong groim taro.
Sampela long ol dispela ol komyuniti i lusim taro longpela taim pinis, long wanem ol binatang nogut i planti tumas.
Tasol wanpela program we i kirap long 1990s yet i wok long bungim olgeta kain kain taro i save groa long Esia, na Pasifi, long kamapim ol nupela strongpela moa taro.
3. AMBASEDA BILONG KIUBA SOIM OL PEPA
Ekting Gavana Jeneral Theo Zurenuoc, tete i tok welkam long nupela Ambaseda bilong Ripablik bilong Kiuba.
Taim em i soim ol pepa bilong en long Gavman Haus, Ambaseda Jose Manuel Montano, i tok Kiuba i redi long wok strong na givim han long pasin pren namel long tupela kantri.
Ambaseda Montano i tok em i redi tasol long wok bung long halivim edukesen, helt, ol nupela marisin, na planti ol arapela eria.
Mista Zurenuoc i tok luksave long laik bilong Kiuba, long givim medikal halivim na save long Pasifik.
NA LONG SPOTS NIUS:
1. OL MANGI MOSBI SEMPION LONG 2016 NESENEL SOFBOL SEMPIONSIP
Ol Pot Mosbi Mero, nau em ol sempion long 2016 Nesenel Sofbol Sempionsip.
Mosbi Mero i bungim narapela tim bilong ol, Mosbi Kakais wantaim fainal skoa i sanap 9-6.
https://youtube.com/watch?v=-Mrd4qZFJlg%3Ffeature%3Doembed%26wmode%3Dopaque%26showinfo%3D0%26showsearch%3D0%26rel%3D0
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zho_Hans